Louis Eugène Félix Néel

Louis Eugène Félix Néel (22. marraskuuta 1904 Lyon – 17. marraskuuta 2000) oli ranskalainen fyysikko, joka tutki erityisesti aineiden magneettisia ominaisuuksia. Yhdessä Hannes Alfvénin kanssa Louis Néel sai Nobelin fysiikanpalkinnon vuonna 1970. Hänet palkittiin löydöistään antiferromagnetismiin ja ferrimagnetismiin liittyen. Löydöt johtivat tärkeisiin sovellutuksiin kiinteän olomuodon fysiikan alalla, esimerkiksi tietokoneiden tallennusmenetelmissä.

Louis Néelin mukaan on nimetty Néelin lämpötila. Néelin lämpötilassa antiferromagneettinen aine muuttuu paramagneettiseksi.

Lähteet

Aiheesta muualla
Nobelprize.org Louis Néelin elämäkerta 

Ranskalaiset fyysikot
Nobelin fysiikanpalkinnon saajat
Ranskan tiedeakatemian jäsenet
Vuonna 1904 syntyneet
Vuonna 2000 kuolleet